Armi Toivanen

Armi Toivanen (s. 19. kesäkuuta 1980 Tampere) on suomalainen näyttelijä. Hän on näytellyt muun muassa Tampereen Työväen Teatterissa ja Helsingin kaupunginteatterissa ja saanut kuuluisuutta koomisista rooleistaan television viihdeohjelmissa.

Ura 
Toivanen pääsi opiskelemaan teatterikorkeakouluun viidennellä yrittämällä. Hänet oli nähty Tampereen Työväen Teatterin lavalla jo 2001: hänellä oli sivurooli klassisessa komediassa Tulitikkuja lainaamassa. Tuonnempana Toivanen on näytellyt muun muassa teoksissa Miksi naiset aina rakastuvat Ernestiin (2007), Ihmisen osa (2011) ja Kauheat lapset (2017).

Valkokankailla Toivanen debytoi 2009. Hän teki sivuosan Kristana Aleksi Mäkelän ohjaamassa rikoselokuvassa Rööperi. Vuonna 2012 Toivanen oli mukana Putous-viihdesarjan kolmannella tuotantokaudella ja voitti sketsihahmokilpailun hahmollaan Leena Hefner o.s. Herppeenluoma.

Toivasen huomattavia valkokangastehtäviä ovat Sannan osa Johanna Vuoksenmaan suositussa komediassa 21 tapaa pilata avioliitto (2013) ja Essin osa Antti Heikki Pesosen draamakomediassa Päin seinää (2014).

Toivanen voitti huhtikuussa 2012 Potsdamissa, Saksassa Sehsüchte-lyhytelokuvafestivaaleilla parhaan näyttelijän palkinnon roolistaan elokuvassa Korsoteoria. Hän voitti myös vuonna 2014 Kultaisen Venlan vuoden parhaana naisnäyttelijänä roolistaan Nuoret nerot tv-draamassa.

Kesästä 2017 alkaen Toivanen juonsi aamuohjelmaa Radio Helsingissä lokakuuhun saakka, jolloin hän lopetti elokuvan kuvausten takia.

Perhe 
Toivasen identtinen kaksoissisko on muusikko Alina Toivanen, joka on soittanut rumpuja muun muassa yhtyeissä Risto ja Minä ja Ville Ahonen. Heillä on myös isosisko.

Filmografia

Elokuvat

Televisiosarjat

Dubbauksia

Lähteet 

Suomalaiset näyttelijät
Vuonna 1980 syntyneet
 Elävät henkilöt